ΓΡΑΠΤΗ ΕΡΩΤΗΣΗ E-3620/00

υποβολή: Alexandros Alavanos (GUE/NGL) προς την Επιτροπή

(22 Νοεμβρίου 2000)

Θέμα: Αιολικό πάρκο σε προστατευόμενη περιοχή της νήσου Σύρου

Στην περιοχή του όρους Σύριγγας, στη Β.Δ. Σύρο, που είναι ενταγμένη στο Δίκτυο Natura 2000 (προτεραιότητα Β) και περιλαμβάνεται στον Ευρωπαϊκό κατάλογο CORINE Biotopes, σχεδιάζεται από την Περιφέρεια Ν. Αιγαίου και τον Νομάρχη Κυκλάδων με χρηματοδότηση από το 2ο ΚΠΣ, η δημιουργία Αιολικού Πάρκου αποτελούμενου από 4 ανεμογεννήτριες ύψους 60 μέτρων και ισχύος 2.64 MW. Σε διαβήματα των οικολογικών οργανώσεων και κατοίκων του νησιού, εκφράζονται ανησυχίες για τις καταστροφικές επιπτώσεις του έργου στην προστατευόμενη ενδημούσα και μεταναστευτική ορνιθοπανίδα της περιοχής και αλλοίωση του τοπίου.

Επειδή σαφώς είναι προτιμητέα η παραγωγή ρεύματος από την αιολική ενέργεια, όχι όμως σε βάρος προστατευόμενων ευαίσθητων και σημαντικών περιοχών, ερωτάται:

1. Σκοπεύει η Επιτροπή να παρέμβειπέρ της μεταφοράς και εγκατάστασης των ανεμογεννητριών σε άλλες περιοχές του νησιού με μηδενικές οικολογικές επιπτώσεις;

2. Υπάρχουν μελέτες χωροθέτησης και εγκατάστασης των ανεμογεννητριών;

Απάντηση της κας Wallstrm εξ ονόματος της Επιτροπής

(30 Ιανουαρίου 2001)

Το όρος Σύριγγας της Σύρου αποτελεί μέρος του τόπου που προτάθηκε από τις ελληνικές αρχές για ένταξη στο οικολογικό ευρωπαϊκό δίκτυο Natura 2000, δυνάμει της οδηγίας 92/43/ΕΟΚ Περί οικοτόπων του Συμβουλίου, της 21ης Μαΐου 1992, για τη διατήρηση των φυσικών οικοτόπων, καθώς και της άγριας πανίδας και χλωρίδας(1). Από την άποψη αυτή, πρέπει ναπάρχει επαγρύπνηση ώστε οι δραστηριότητες που έχουν αναληφθεί στον εν λόγω τόπο να μην θέτουνπό αμφισβήτηση την αξία διατήρησής του. Εντούτοις, παρ' όλη τη σημασία της για την ενδημούσα και μεταναστευτική ορνιθοπανίδα, η εν λόγω ζώνη δεν έχει ταξινομηθεί ως ζώνη ειδικής προστασίας, δυνάμει της οδηγίας 79/409/ΕΟΚ Περί πτηνών του Συμβουλίου, της 2ας Απριλίου 1979, περί διατηρήσεως των αγρίων πτηνών(2) και δεν πληροί τα ορνιθολογικά κριτήρια προκειμένου να ταξινομηθεί.

Για το εν λόγω έργο θα έπρεπε να εκπονηθεί μελέτη περιβαλλοντικών επιπτώσεων, στην οποία θα έπρεπε να εξετάζονται εναλλακτικές λύσεις.

Στο πλαίσιο αυτό και βάσει των πληροφοριών που διαβιβάστηκαν από το Αξιότιμο Μέλος του Κοινοβουλίου, η Επιτροπή θα εξακριβώσει, αποτεινόμενη στις ελληνικές αρχές, εάν κατά τη μελέτη περιβαλλοντικών επιπτώσεων που εκπονήθηκε για το εν λόγω έργο ελήφθη πλήρωςπόψη ο τόπος που προτάθηκε για το δίκτυο Natura 2000 και οι εναλλακτικές λύσεις.

Το εν λόγω έργο έχει επιλεγεί από τις ελληνικές αρχές προκειμένου να συγχρηματοδοτηθεί, δυνάμει του μέτρου 3.2 του επιχειρησιακού προγράμματος Ένέργεια του Κοινοτικού Πλαισίου Στήριξης για την περίοδο 1994-1999, το οποίο αποσκοπεί κυρίως στη συγχρηματοδότηση ενεργειακών έργων του ιδιωτικού τομέα για την ανάπτυξη της αιολικής ενέργειας στην Ελλάδα.

Σύμφωνα με τις πληροφορίες που ελήφθησαν από τον ενδιάμεσο οργανισμό ο οποίος διαχειρίζεται το εν λόγω μέτρο, το έργο δεν έχει ακόμηλοποιηθεί έως σήμερα, διότι μια ομάδα πολιτώνπέβαλε καταγγελία στο Συμβούλιο Επικρατείας της Ελλάδας σχετικά με την επιλογή της τοποθεσίας.

Βάσει της αρχής της επικουρικότητας, η Επιτροπή δεν παρεμβαίνει στην επιλογή της τοποθεσίας των ιδιωτικών ή δημόσιωνποδομών εντός κράτους μέλους, στο μέτρο που τηρείται η κοινοτική περιβαλλοντική νομοθεσία ή η νομοθεσία που αφορά άλλον τομέα αρμοδιοτήτων της. Εξάλλου, δυνάμει της ίδιας αυτής αρχής, η Επιτροπή δεν ενημερώνεται συστηματικά για την επιλογή της τοποθεσίας των έργων. Μολαταύτα, προσφεύγει κατά των εθνικών αρχών όταν της κοινοποιούνται περιπτώσεις μη συμμόρφωσης ως προς την εν λόγω νομοθεσία.

Η Επιτροπή δεν έχει στη διάθεσή της μελέτες σχετικά με την εγκατάσταση των ανεμογεννητριών. Οι εν λόγω πληροφορίες μπορούν εντούτοις να ζητηθούν από τις ελληνικές αρχές, οι οποίες έχουν στη διάθεσή τους αρκετές μελέτες πουποδεικνύουν τις πλέον κατάλληλες από ενεργειακή άποψη περιοχές για την εγκατάστασή τους.

(1) ΕΕ L 206 της 22.7.1992.

(2) ΕΕ L 103 της 25.4.1979.